JohanHeinsen/ENO huggingface dataset:
Viborger Samler, 1846-07-11
Flensborger=Tidende af 6te De, indeholder følgende Meddelelse fra en Passageer ombord paa det Dagen iforveien dertil ankomne Dampskib Königin Caroline Amalie", som det hedder, netop offentliggjort i den Hensigt at imødegaae falske Rygter: Ved vor Affart igaar Morges Kl. 6 fra Kjøbenhavn seilede vi det malmøer Dampskib Union forbi, hvorpaa det umiddelbart fulgte i vort Kjølvand; men da det ikke ret længe kunde følge med os, stak det igjennem mellem Lunetten" og Trekroner, hvorimod "Caroline Amalie" gik udenom Sidste. Jdet vi nu dreiede omkring Samme, stak Union lige ind paa os. Capitainen paa Caroline Amalie" gav da befaling til at holde af, og da Union fremdeles vedblev at følge samme Retning, og der, formedelst de paa Rheden liggende svenske og norske Krigskibe, ikke var at tænke paa at tage nogen anden Cours, gjentog han sin befaling, saa meget som det vel var muligt at holde af. Union imidlertid, da den ei kunde opnaae sin sandsynlige Hensigt at løbe forbi os, foer lige løs paa os, og saaledes skeete der da et heftigt Sammenstød af begge Skibene, just som Union bestræbte sig for at vende. Sidste var et Øieblik i Fare for at synke med alle Passagererne, sandsynligviis Medlemmer af en Sangforening, der vilde gjøre en Lysttour til Malm, og paa Caroline Amalie tænkte vi Alle øieblikkelig kun paa deres Redning; men ogsaa vort Skib var bleven betydeligt beskadiget. J første Kahyt var et stort Speil bleven knust, Skandseklædningen knækket og s. v. Hvor stor Skade, Union kan have taget, vare vi ikke istand til at bedømme, da den, efter nogle Vendinger og Manoeuvrer, fortsatte sin Cours.
Viborger Samler, 1846-07-11
Grønlandsfareren Thetis" af Aarhuus skal iaar have fanget 3000 Robber.
Viborger Samler, 1846-07-11
Døde, Kjøbenhavn: Kammerherre, Major Johan Andreas Bruun Neergaard; Marie Cathrine Færk, 30 Aar. - Odense, C. F. N. Schierbech, 35 Aar. - Høierup Præstegaard, Sognepræst til Høierup og Giestelev Menigheder, Christian Gyldendal, 65 Aar. - Fønskov, Niels Hansen Kiær, 33 Aar. Kolding, Kjøbmand og Forligelsescommissair Peter ChristianVerg, 80 Aar. - Veile. Handelsbetjent Jens Severin Jensen, 26 Aar. - Randers, Mad. Kierstine Lange, f. Schifter, 4iAar. - Glückstadt: Borgmester H. Branmann, 77 Aar. Carlsburg: Godseier Mylord til Ornum.
Viborger Samler, 1846-07-11
Reisende. Med Dagvognen fra Randers til Viborg, den 9de Juli. Krigsraad Theil, Hr. Henrichsen, Jfr. Malle, Madamerne Thim og Klitgaard.
Viborger Samler, 1846-07-11
Jmorgen prædiker Hr. Pastor Steenstrup i Domkirken; Søndresogns Kirke Hr. Pastor Hindberg.
Viborger Samler, 1846-07-11
Viborg Stifts aarlige Landemode afholdes Onsdagen den 15de d. M. Gudstjenesten begynder Kl. 9 1/2. Hr. Provst Høysche prædiker. Hr. Provst Bøegh indsættes af Biskoppen. N. F. Øllgaard. Biborg, den 9de Juli 1846.
Viborger Samler, 1846-07-11
AVERTISSEMENTS. De Debitorer til Viborg Stifts offentlige Midler, som endnu restere med Betaling af Renter eller Afdrag til afvigte Snapstings Termin, advares herved om, inden denne Maaneds Udgang at berigtige deres Restancer, da der i manglende Fald vil blive gaaet frem imod Dem efter Forskrivningernes Jndhold. Viborg Stiftsøvrighed, den 7de Juli 1846. L. Bretton. N. C. Øllgaard. GICUS GTMASTICUS. Med kongelig allernaadigst Tilladelse. vil Undertegnede med sit Selskab have den Ære Søndagen den 12te Juli 1846, at give En stor brillant Forestilling. i den høiere Ridekonst, Gymnastik og Hippodromie, samt paa Theatret gratieuse Sold, Character-, groteske og comiske Dandse i 3 Afdelinger. Dens øvrige Jndhold erfares af de trykte Placater. Skuepladsen er paa Gravene i en dertil opført Circus. Indgangen aabnes Kl. 5 og Begyndelsen skeer Kl. 6. Prisen er første Plads 2 Mk. og anden Plads 1 Mk. De ærede Tilskuere bedes at blive siddende paa Bænkene. C. Hoffmann.
Viborger Samler, 1846-07-11
Theatret i Viborg. Med høie Øvrigheds Tilladelse. agter Undertegnede i det herværende Theater, Søndagen den 12te Juli og Tirsdagen den 14de Juli, at give 2de Aftenunderholdninger. Jndholdet af den 1ste er Følgende: Første Afdeling. Amalias Friere, eller: En ung Piges Kjærligheds-Eventyr, ny Vaudeville Monolog i 1 Act. Anden Afdeling. Schweitzer-Sange, synges i National=Costume. Solodands af Elverhøi. Tyroler=Sange, synges i National=Costume. Tredie Afdeling. List og Pflegma, original Vaudeville i 1 Act af Louis Angely.
Viborger Samler, 1846-07-11
Jndholdet af 2den Forestilling bliver senere bekjendtgjort. E. Steiner med Kone. Jfr. Kühue & Munk, Politur, hvormed Enhver uden Øvelse kan polere Meubler, faaes hos A. Essemann i Skive.
Viborger Samler, 1846-07-11
J Morgen (Søndag, faaes varme Posteier hos H. P. Høyer. Conditor
Viborger Samler, 1846-07-11
En duelig, med gode Anbefalinger forsynet Møllersvend, kan til 1ste November d. A. faae Plads ved Staarup Veirmølle. Brandassurance=Foreningen. for rørlige Eiendele i Nørre-Jylland. Efter Opgjørelse af Foreningens Status og den derpaa grundede Repartition, bliver, for Aaret fra 1ste Mai 1845 til samme Tid 1846, at udrede 18 s. pr. Portion af Forsikringssummerne, hvilket, overeensstemmende med Lovenes § 12, herved bekjendtgjøres, med Opfordring til samtlige Foreningens Medlemmer om, inden Juli Maaneds Udgang d. A. til vedkommende Districts forstander, at indbetale fornævnte Bidrag. De Medlemmer, der ere indtraadte 1ste Mai 1844 og som endnu have 1/4 pCt. af deres Jndskud at betale, ville, efter Lovenes §§ 10 og 11, med det herved opkrævede aarlige Bidrag, have at indbetale denne deres resterende Deel af Grundfundet. Directionen maae derhos bringe de ærede Medlemmer i Erindring, at den, som ikke inden den bestemte Tid indbetaler sit Bidrag til vedkommende Districtsforstander, de anden vil komme til at erlægge 1/4 promille af sin hele Forsikringssum. J Directionen, den 13de Mai 1846. C. Jngerslev. Güldencrone. F. Folsach, H. Brest. Secretair.
Viborger Samler, 1846-07-11
Licitationsplacat. Tirsdagen den 28de Dennes, Formiddag Kl. 10, bliver, ifølge Aalborg Stiftamts Ordre, herpaa Contoiret afholdt Licitation over Opførselsen af et Ting- og Arresthuus her Byen for Aars-Sleth Herreder samt Løgstøer Birk, hvorpaa Overslagssummen andrager 6,745 Rbd. 3 Mk. Tegning, Overslag og Conditioner henligge forinden til Eftersyn herpaa Contoiret. Hvilket herved til Lysthavendes Efterretning bekjendtgjøres. Herredscontoiret i Løgstøer, den 6te Juli 1846. Svanenskjold.
Viborger Samler, 1846-07-11
Placat. Mandagen den 20de d. M., om Formiddagen Kl. 10, lader Hr. Provst Stochholm ved Auction i Levring Præstegaard bortsælge endeel Meubler og Jndboe af forskjelligt Slags, deriblandt: Sopha, Stole, Borde, nogle Kakkelovne, en Reisevogn med 2 Agestole, nogle Rapsbaare samt 4 Faar med meget Mere. Lysgaard og Hids Herreders Contoir. Hørup, den 9de Haxthausen. Juli 1816.
Viborger Samler, 1846-07-11
Eiendomssalg.
Viborger Samler, 1846-07-11
Formedelst anden Bestemmelse, agter Undertegnede ved offentlig Auction, efter Overeenskomst med Auctions-Directeuren, Mandagen den 20de Julii næstkommende, Formiddag Kl. 10 at bortsælge min paaboende Gaard, Handberghovgaard, beliggende i Handberg Sogn, Ringkjøbing Amt, 1 1/2 Miil norden for Holstebroe. Eiendommen, som er beliggende i en smuk og frugtbar Egn, staaer for Hartkorn, fri Hovedgaardstaxt 40 Tdr. 4 Skpr. 1 Fdkr., med et Areal af over 600 Tdr. Land, Ager og Eng, af hvilke de 19 Tdr. 4 Skpr. Hartkorn, med et Areal af 290 Tdr. Land, drives af Eieren, og paa det øvrige af Gaardens Mark er sat Afbyggere, der svarer aarlig Landgilde og forretter Hoveri-Dage; men ved Dødsfald eller Fraflyttelse kan samtlige Jorder igjen underligges Hovedgaarden til egen Drift. Udsæden i den Deel af Eiendommen, som Eieren selv nu driver, er: 30 Tdr. Rug, 3 Tdr. Erter, 28 Tdr. Byg og 72 Tdr. Havre, foruden Kartofler og Blandingskorn til Staldfodring. Paa den til Gaarden hørende og langs med Agermarken beliggende gode Eng, avles over 160 Læs Hø foruden Kloverhø. Fornøden Skudtørv Grøft haves paa Eiendommen, god Mergel haves flere Steder i Marken, hvoraf mere end det halve er bemerglet. Da Liimfjorden gaaer udenfor Eiendommen, kan Korn og alt hvad produceres, herfra udskibes. Gaardens Bygninger ere i god Stand og vel vedligeholdte, Hovedbygningen med Fløihusene ere af solid Grundmuur og indrettet til herskabelig Beboelse. Til Gaarden hører en meget smuk Have med mange Frugttræer, Haven er omgivet af Grave, og uden for samme smukke og tæt beskyggede Alleegange samt Plantninger af vilde Træer. Besætningen er imellem 90 og 100 Fækreaturer samt 100 Faar foruden de nødvendige Heste. - Conditionerne erfares ved Auctionen. Handberghovgaard, den 12te Juni 1846. Linde.
Viborger Samler, 1846-07-13
74 Aarg. Nr. 108.
Viborger Samler, 1846-07-13
Kongelig allernaadigst privilegeret Tidende. St. To Vive Forsendes med Brevposten i Danmark og Hertugdommerne. Han annammanMandagen den 13de Juli 1846. Denne Tidendes udenlandske Artikel redigeres af Adjunct Reisz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-07-13
Nyeste Postefterretninger. Storbritannien og Jrland. Om den sidste Ministerialforandring siger Allg. Preuss. Zeit.: "De sidste saa Timers Begivenheder ligne mere Catastrophen i et Digterværk, hvori Tilskuerens Jnteresse har naaet Lidenskabens Høidepunct, saa at der kun er tilbage, det sidste Theater coup, der paasætter Dramaet Kronen, - end den sædvanlige Gang i det engelske Parlements Forhandlinger. Den sidste Debat i Underhuset om Billen, der havde til Formaal at beskytte den engelske Borgers Liv i Jrland, afbrødes ved Lordernes Budskab, som forkyndte at Englands Pairs uden Amendement havde antaget saavel Korn billen, som Toldtariffen, og at Sir Rob. Peels store legislative Regjeringsopgave var løst. Stærke og gjentagne Glædesraab tonede ved denne Efterretning fra Folkets Udvalgte; thi de Partier, som paa en saa unaturlig Maade havde forenet sig for at styrte Ministeren, forglemte i nogle Minuter deres Opgave, og Whigpartiet hilsede med en Acclamation, hvis Mage siden Reformbillens Antagelse ikke er hørt i Underhuset, Peels Triumph. Med det Votum, som skulde fjerne ham fra Statsroret, over Hovedet, ligeoverfor en Majoritet af 73 Medlemmer, der havde forbundet sig til hans Undergang, erholdt Sir Rob. Peel næsten til samme Tid Landets Hylding og Husets Afskeeds hilsen. Seierrig, som endnu ingensinde - og tillige slaaet af Marken, seierrig i den største Forholdsregel i sit virksomme Liv, og til sammme Tid styrtet fra sit vigtige Embede, i en og samme Nat, næsten i et og samme Nu gjennemtrængt paa et og samme Sted af den meest ophøiede Følelse, som en Statsmand kan nære, og tillige opfyldt af den smertelige Bekymring, som en duelig og dydig Minister maa føle, naar han overgiver Styrelsen af sit Lands Anliggende til andre og svagere Hænder. J selve Triumphøieblikket faldt Tryllestaven af den mægtige Magiers Haand; Sværdet faldt Eroberen ud af Haanden; men, Gud være lovet, dog først i det Øieblik, da Seieren var tilkæmpet, da Tryllestaven havde fuldendt sin Virkning, da Navnet Robert Peel var for bestandig indskrevet iblandt Englands store Mænds Navne. Kræve maaskee Udførelsen af saa store Forholdsregler disses Ophavs politiske Død som et Sonoffer, – Handelsfriheden, der fuldstændiggjør Englands sociale Frihed, kunde ikke fuldføres i Hverdags-Forretningslivets sædvanlige Gang Hans forbittrede Fienders lumpne Had kalder det Lyn, der ramte ham, den straffende Nemesis", og hans Medbeileres gemeene Bestræbelser see nu atter en Leilighed tilat vende tilbage til Magtens Sæder. . . .¬
Viborger Samler, 1846-07-13
De Næringssorger, der i den sidste Tid trykkede Historiemaleren B. R. Haydon, Esg., bevirkede tilsidst, at den Ulykkelige aflivede sig selv. J sin Pengeforlegenhed havde han henvendt sig til Hertugen af Beaufort, Lord Brougham, Sir Rob. Peel samt andre Notabler og anmodet dem om at afkjøbe ham nogle Malerier. Kun Sir Rob. Peel svarede ham den 16de Juni, "Min Herre! Det gjør mig inderlig ondt at erfare den Pengeforlegenhed, hvori De befinder Dem; jeg føler mig lykkelig ved at kunne tilsende Dem 50 Lstl. til Deres øieblikkelige Hjelp." - Faa Dage før sin Død (d. 22de Juni) havde den ulykkelige Konstner antegnet dette i sin Dagbog med de Ord: "Og Folk sige, at denne Mand ikke har et Hjerte!" - Strax umiddelbart efter den sørgelige Efterretning tilstillede Sir Rob. Peel Enken 200 Lstl. af det saakaldte Queens Bounty, – en velgiørende, under Kronens Administration staaende Fond, og stillede sin Privatpung til hendes Disposition. DødsskueJuryen afgav det Verdiet: "Den Afdøde har i momentan Sindsforvirring lagt Haand paa sig selv." Derved bemærkede Coroner for Grevskabet Middleser: "Sir Robert Peels skjønne Handling vil røre Tusinders Hjerter. Han selv blev i den sidste Tid hidset og piint i en Grad, saa at det synes at man har villet drive ham til Vanvid; og dog - midt under alt Dette, glemmer han ei Andres Lidelser. Den ministerielle Minoritet (219) i Afstemningen om den anden Læsning af Tvangsbillen bestod af 108 egentlige Peeliter d. c. de Conservative, som stemte med Peel i Kornbillen; dertil kom 106 Protectionister, – altsaa Conservative a tout prix, og 5 Whigs. (Det bør fremdeles bemærkes, at 13 Protectionister og 11 Peliter, havde efter truffet Aftale med 8 Protectionister og 16 Whigs unddraget sig fra at deeltage i Afstemningen. Majoriteten (292) bestod af 221 Wigs, Palauren for Lord John Russells Cabinet; 70 Protectionister d. c. oprindelige Venner af Tvangsbillen, men som af Harme overFreetrader Peel lode sig forlede til at stemme mod Billen for at bidrage til at styrte Premierministeren; endelig 1 Peelit, som af Grundsætning stemte imod Billen. Uden foregaaende Aftale om ikke at deeltage i Afstemningen vare fraværende: 56 Protectionister, 1 Peelit og 33 Whigs Fire Pladser i Underhuset ere for Tiden ledige. De tre Partier ere altsaa 253 Protectionister, 275 Whigs, 121. Peliter – hvilke i Forening med de 4 manglende Medlemmer, de fire Stemmetællere og Husets Taler udgjøre Husets Medlemmers Antal (658). – "Wighs", siger Hightor-Journalen Morning Post, ere af de nuværende Partier det stærkeste, og Protectionisterne ville sikkert ikke give den Peelske Opposition – saafremt en saadan skulde danne sig - en saadan Bistand, at hiin udmærkede Person atter skulde komme til Statsroret. Altsaa en Art af negativ Coalition. – Dog deri synes Alle at være enige, at intet Ministerium kan bestaae, naar den Stemning vil vedvare, som nu hersker i Underhuset, og Times øiner kun Muligheden for en Whig administrations Varighed, naar Lord John Russell afbenytter Parlementsferierne til at befæste sit Parti. Jøvrigt udtaler denne indflydelsesrige Journal sig for et Cabinet Peel=Russell.
Viborger Samler, 1846-07-13
London, den 7de Juli. Gan, melder officielt de allerede ved det nye Ministeriums Organ bekiendte Minister-Udnævnelser. Skatamtet bestaar af Lord John Russell, Charles Wood, Viscount Ebrington og O'Con nor Don, hidtil det eneste irske Medlem af Underhuset, der har erholdt et Statsembede, Will. Gibson Craig og H. Rich. - Admiralitetet bestaaer af: Greve af Auckland, Viceadmiral S. W. Parker, Rear=Admiral Deans Dun das, Capt. Fitzhardinge Berkeley, Capt. Lord John Hay og Francis Comper. Fremdeles skal Milner Gibson være udnævnt til Vicepræsident for Handelsamtet, hvilket Embede G. Villiers, den bekiendte Modstander af de gamle Korn love, skal have afslaaet. - Det nye Ministerium er i Almindelighed modtaget med Velvillie af Pressen. Det synes, at man er kommen til klar Anskuelse om at enhver systematisk Opposition imod et Ministerium, der mere end nogensomhelst andet nu muligt Ministerium afgiver Garantii for at Statsanliggendernes Ledelse ikke bliver til en Spille hold for Partiinteresserne, vilde være en Uretfærdighed. "Lord John Russell, siger the Times, "begynder sin nye Løbebane fra en Stilling, som ei kan overtræffes, Hans Grundsætninger ere i denne Stund beseglede med det gunstige Resultats Segl. Hans Meddeiler har truklet sig tilbage for ham. Ethvert Jndivid, ethvert Parti i Legislaturen bidrager villigen, om end ikke ganske directe, til hans Ophøielse. En saadan Stilling kan kun tabes ved Uduelighed, Jndolents eller Feighed; og til Tarv for Landet, ligesom og for Lord John Russells egen Skyld haabe vi med Tillid at han vil vide at holde sig i sin Stilling.
Viborger Samler, 1846-07-13
De nye Ministre ere nu fornemmelig sysselsatte med deres Gjenndvælgelse til Medlemmer af Underhuset. Som det synes, have de intetsteds alvorlig Opposition at befrygte.
Viborger Samler, 1846-07-13
Med stor Enthousiasme drives i City Forberedelserne til Lord John Russells Gienndvælgelse. At Sir Rob. Peel skulde fremtræde i City som Lordens Medbeiler, er et ligesaa taabeligt som ugrundet Rygte. Af nye Udvælgelser udhæves: Ward, Admiralitetssecretair; Sir Th. Wilde, Attorney General; Sir W. Somer ville, Undersecretair for det Jndre; C. Stanley, Under secretair for det udenlandske Departement; Rutherford, Lordadvocat. - Hertuginden af Sutherland har indtaget sin Plads som Overhovmesterinde.
Viborger Samler, 1846-07-13
Den 6te have Medlemmerne af Ministeriet Peel overrakt Dronningen deres Embedssegl, hvilke hun derefter overleverede til de Aftraadtes Efterfølgere.
Viborger Samler, 1846-07-13
Den den 5te publicerede Oversigt over det sidste Finantsaar udviser et Deficit af 1,011,773 Lstl. i Sammenligning med det nærmest forangaaende Finantsaar, og dette Deficit vilde have været endnu større, dersom ikke de blandede Jndtægter havde indbragt usædvanlig meget. Told indtægterne vise et Deficit af 2, 118,583 Lstl., desuden findes et Deficit i Accisen, Jndkomstskatten og i Jndtægterne af Kronens Domainer. Derimod frembyde Stemvelafgifterne og Postindtægterne et betydeligt Overskud. Hvad iøvrigt Jndtægten af det sidste Qvartal angaaer, saa har der i samme viist sig et Plus af 575,599 Lstl., i Sammenligning med det tilsvarende Qvartal i det foregavende Finantsaar.
Viborger Samler, 1846-07-13
Med Dampskibet Quebee haves nye Efterretninger fra New=Hork (den 18de Juni). - Oregontractaten er endnu ikke forelagt Senatet, da Præsidenten for Com teen for de udenlandske Anliggender har resigneret. Den 16de skulde der vælges en ny Præsident for denne Co mite; Tractaten vilde umiddelbart derefter komme for i Senatet, der vil henvise samme til Comiteen. J Repræsentanternes Huus havde Medowell fra Obio andraget den 16de paa en Protest imod denne Tractat; men Andragendet forkastedes med 156 imod 35 Stemmer. For at tilveiebringe Summer til Krigen imod Mexico og dække det til 19 1/2 Mill. anslaaede Deficit, har Regjeringen andraget paa et Laan eller en Udstedelse af Skatkammerbeviser; Andragendet er henviist til Comiteerne. J Mexico ventes Udbrudet af en Revolution. Man ønsker Santa Anna's Tilbagekomst, og efter Rygtet, er han allerede proclammeret i Jalisco, Tampico og flere Stæder.
Viborger Samler, 1846-07-13
Kanal-Flaaden er sidste Fredag atter løben ind i Havnen ved Cork. Den vil formodentlig snart forlade denne Station for at møde Sir Witt, Parker ved St. Vincent, dersom Admiralen ikke kommer til Cork.
Viborger Samler, 1846-07-13
Frankerig. Paris, den 5te Juli. Efter et Brev fra Oran af 25de Juni har General Cavaignac omsider fundet Leilighed til at tage en blodig Hevn over de Stammer, som ved deres forræderske Raab om Hjelp lokkede den franske Besætning i Djemma-Gazonat i den Baghold, der havde den tappre Besætnings Undergang og den sidste store Opstand til Følge. Disse Stammers vaabendygtige Mænd – 500 Md. – bleve af Cavalg nac trængte til Havet og opfordrede til at overgive sig; men de lode haant om at nedlægge deres Vaaben, og omkom Alle tilhøbe, enten gjennemborede af de forbittrede, Franskmænd, eller druknende i Havet. Stedse har Capagne udmærket sig ved sin Menneskelighed i Krigen; denne blodige Begivenhed afgiver saaledes et nyt Beviis paa, hvor stærk Fanatismens Magt er, som de Franske endnu have at kjæmpe imod i Africa.
Viborger Samler, 1846-07-13
Paris, den 6te Junii. Det franske Expeditionscorps har den 20de angrebet nogle fanatiske tunesiske Stammer 1000 Md. stærke – tilføiet dem et afgjørende Nederlag og opslaaet i een Nat deres Leir paa det tunesiske Gebeet. Abdel Kader skal være i Sahara, i den maroccanske Oase Fignig. – Sir Rob. Peel ventes til Paris paa sin Reise til Jtalien. – Demoiselle Rachel, der var angreben af den sporadiske Cholera, er i Bedring, Hun ligger syg i Staden Lille.
Viborger Samler, 1846-07-13
Jndenlandske Efterretninger.
Viborger Samler, 1846-07-13
Kjøbenhavn. Hs. Maist. Kongen, hedder det i Hels. Av., ventes at ville gjæste Helsingør tilligemed den svenske KongeFamilie Torsdagen den 16de ds.
Viborger Samler, 1846-07-13
Deres kgl. Høiheder Kronprindsen og Prinds Ferdinaad afgik i Løverdags Formiddags Kl. 10 1/2 til Malms med Orlogs-Dampskonnerten "Hekla," commanderet af Capitainlieutenant Raffenberg. D D. M. M. Kongen og Dronningen af Sverrig ankom i Mandags Aftes Kl. 9 1/2 til Malm i bedste Velgaaende. J Tirsdags afgik til Malm som Present fra det danske Hof til de svenske Majestæter en Baad med Annanas og forskjellige andre Sydfrugter, foruden endeel sjeldne Blomster, bestemte for Hs. Maj. Dronningen af Sverrig. (Flyvp.) Paa Amalienborg, paa Christian den Syvendes Palais, staae Værelser paa rede Haand til De, svenske Majs. Modtagelse, og de ville altsaa ikke komme til at boe paa Christiansborg Slot, som det først var bestemt. Ligeledes har Hs. Maj. Enkedronningen inddrømmet endeel Gemakker i sit Palais til de svenske Prindser. (S. Bl.) Vi vide ikke, hvorvidt det er sandt, at der forberedes "folkelige Høitideligheder i Anledning af det svensk norske Kongepars Ankomst hertil i næste Uge; men vi antage det dog bestemt for en Overdrivelse, at de Begeistrede, som der er fortalt os, skulde have udtænkt den fine Plan, at lade en utallig Mængde Roser, befæstede paa smaa Kork stykker, svømme ud paa Rheden, for at Skibet med de høie Gjæster kunde tage Veien hen imellem dem ved sin Jndseiling til Toldboden. Det vilde om ikke af anden Grund, være utilraadeligt fordi det formodenlig er et Dampskib, der bringer de svenske Majestæter, hvis de overhoved komme tilsøes, og den uhyre Masse af Blomster og Kork kunde sætte sig i Hjulene og forhindre Maskineriets Gang. (Kbhp.)
Viborger Samler, 1846-07-13
Det af Hr. Reiersen beslaglagte No. af "Beobachter, am Sunde er blevet frigivet af Cancelliet. Det indeholdt nogle Yttringer om Hertugen af Augustenborgs Pengeforlegenhed ved hans rundhaandede Understøttelse af de schleswig-holsteinske Bestræbelser, hvorfor han skal have søgt om et Laan hos Hs. M. Kongen. Cand. phill. Bartholins (Borgerdydsskolens Bestyrer) Fallitboes Passiva skulle udgjøre 20,000 Rbd. (Ths. Av.)
Viborger Samler, 1846-07-13
Ved Lollands-Landboforenings Møde i Mariebo den 4de Juli, der overværredes af Politimesteren, Byfoged Møller, har Foreningen, foranlediget ved Hs Maj. Kongens Rescript af 12te Mai angaaende Foreningens Virksomhed, fattet den Beslutning at opløse sig. (L. F. Av.)
Viborger Samler, 1846-07-13
Medlemmerne af det opløste borgerlige Artilleri i Rendsborg have ifinde at bringe Sagen med Hensyn til deres Opløsning for Stænderne.
Viborger Samler, 1846-07-13
Viborg. Efter Forlydende, agter den Deputerede fordet 16de Landdistrict, Hr. Chr. Meldgaard, ikke at give Møde i anstundende Forsamling af Nørre-Jyllands Stænder. Suppleant for nævnte District er Hr. Fabrikeur Bruun til Bruunshaab.
Viborger Samler, 1846-07-13
Iaftes gave dHrr. Steiner og Munk deres Aftenunderholdning for næsten fuldt Huus. Vaudeville-Monologen "Amalias Friere" forekom os at være fra Forfatterens Side en temmelig intetsigende Bagatel, som dog ikke var uden Virkning ved Madam Steiners meget upaaklagelige Udførelse. Jfr. Rühne udførte sine Schweitzer-Sange og Tyroler-Arier net og behageligt; men den trykkende Hede iaftes syntes at genere hendes Stemme noget. Den lille Charlotte Steiner var høist indtagende i sin Dands. Vaudevillen "List og Pflegmas" Værd kunde der vel være endeel at indvende imod, navnlig mod den plumpe og uforsvarlige Maade at vinde Væddemaalet paa, at bilde Pflegmatikeren ind, at hans Søster var pludselig død og hans Kone og Børn stegte. Jmidlertid morede Folk sig godt, og Hr. Munk i sine Karikaturer som Poet og fuld Gjæstgiver, samt Madam Steiner naar hun talede i Dialecter, vare ogsaa meget moersomme. Vi ønske og haabe, at det lille Selskab ogsaa maa faae fuldt Huus imorgen Aften.